(6)
 От тези показатели изглежда, че определени производители износители, за които понастоящем се прилага остатъчното мито от 36,1 %, и производители износители, подлежащи на индивидуално мито, продават керамичните си съдове и прибори за сервиране или за кухня чрез други производители износители, които са обект на по-ниско мито.
 (7)
 Промяната в схемите на търговия относно износа от Китай на керамични съдове и прибори за сервиране или за кухня след налагане на първоначалните мерки, за която няма достатъчно основание или икономическа обосновка освен налагането на митото, изглежда е била резултат от горепосоченото пренасочване на продажбите. Освен това от доказателствата, които са на разположение на Комисията, беше видно, че коригиращият ефект на съществуващите антидъмпингови мерки във връзка с разглеждания продукт е отслабен както по отношение на количеството, така и на цените. Несъмнено обемът на вноса на продукта, предмет на разследването, както е определен в съображение 15, се е увеличил значително за някои производители износители между 2014 г. и 2018 г. Още повече, че в някои случаи действителният износ от определени производители износители е надвишавал декларираната им продукция. Освен това бяха налице достатъчно доказателства за това, че вносът на продукта, предмет на разследването, е извършван на цени, по-ниски от непричиняващата вреда цена, определена в рамките на разследването, довело до съществуващите мерки.
 (8)
 На последно място, Комисията разполагаше с достатъчно доказателства, че износът на продукта, предмет на разследването, е дъмпингов в сравнение с установената преди това нормална стойност.
 (9)
 Поради това, след като информира държавите членки, Комисията взе решение, че съществуват достатъчно доказателства за започване на разследване съгласно член 13 от основния регламент. Вследствие на това Комисията прие Регламент (ЕС) 2019/464 (7) („регламента за започване на разследване“), с който започна по собствена инициатива разследване на евентуалното заобикаляне на антидъмпинговите мерки във връзка с вноса на керамичните съдове и прибори за сервиране или за кухня с произход от Китай, внасяни по 50-те допълнителни кода по ТАРИК, които са посочени в приложението към същия регламент. Тези допълнителни кодове по ТАРИК бяха определени за 50 производители износители, които са или групи дружества, или отделни дружества от КНР („дружествата“).
 (10)
 Също така Комисията възложи на митническите органи да регистрират вноса на керамичните съдове и прибори за сервиране или за кухня по 50-те допълнителни кода по ТАРИК, посочени в приложението към регламента за започване на разследване.
 1.3. Разследване
 (11)
 Комисията уведоми органите на КНР, 50-те производители износители, посочени в приложението към регламента за започване на разследване, и промишлеността на Съюза за започване на разследването. Също така тя изпрати въпросници на 50-те производители износители, посочени в това приложение, като поиска и информация за всяко свързано дружество, разположено в Китайската народна република. Заинтересованите страни получиха възможност да изразят становището си в писмена форма и да поискат да бъдат изслушани.
 (12)
 За гореспоменатите 50 производители износители, посочени в приложението към регламента за започване на разследване, се прилагаха следните антидъмпингови мита:
 —
 48 от тях са в групата на невключените в извадката оказали съдействие производители износители с мито в размер на 17,9 %,
 —
 останалите двама производители износители са с индивидуални ставки на митото